Lyk in staatshospitaal gelos om te ontbind – praag.co.za — 20 jaar jonk!
Die departement het die afgelope paar weke vinnig opgetree teen beamptes wat na bewering die gedragskode oortree het. 'n Dokter is glo onlangs ook met onmiddellike effek afgedank vir professionele nalatigheid.
Die vier is geskors hangende die volledige ondersoek en tugverhore.
"Dit volg na die voorlopige ondersoek oor die vervoer van die liggaam van die saal na die lykshuis en die manier waarop dit gehou is," het Prince Hamnca, woordvoerder van die departement, in 'n verklaring gesê.
Die Sowetan het Donderdag berig Bacebile Mbete (18) is Vrydag by die hospitaal oorlede. Haar oupa, Raymond Zikalala (82) het gesê haar liggaam is eers Maandag, drie dae later, na die lykshuis gestuur. Teen daardie stadium het die liggaam reeds só erg ontbind dat sy nie meer herkenbaar was nie.
Skrywer praagGepubliseer op 20 Februarie 2015 Kategorieë Nuus, Suider-AfrikaSleutelwoord Chris Hani Baragwanath-hospitaal, hospitaal, lyk, lykshuis, nalatigheid, tugverhore